Matul Awwissu, id-Dipartiment tad-Dwana se jaċċetta l-offerti għax-xiri ta' oġġetti differenti, u l-ġarr u t-tneħħija tagħhom. B'kollox, id-Dipartiment għandu 50 lott għall-bejgħ: 14-il lott żraben 13-il lott WCs Għaxar lottijiet ħwejjeġ Tmien lottijiet haberdashery Ħames karozzi: Fiat Punto, Ford Fusion, Ford Focus, Chevrolet Lancetti u Mazda 323. L-individwi interessati għandhom iressqu l-offerti tagħhom lid-Direttur Ġenerali fl-Auctions Section, Newport Bonded Stores, il-Marsa, bejn it-Tnejn 16 t'Awwissu u l-Ġimgħa 20 t'Awwissu. Persuna tista' tagħmel dan bejn it-8am u nofsinhar. Matul il-ġranet u l-ħinijiet imsemmija, persuna tista' żżur l-Auctions Section ukoll biex tara l-oġġetti, tiġbor il-formoli tal-offerti jew titlob aktar informazzjoni. Alternattivament, il-pubbliku jista' jċempel fuq 21237209. .td_uid_3_610aaa8bd3d01_rand.td-a-rec-img{text-align:left}.td_uid_3_610aaa8bd3d01_rand.td-a-rec-img img{margin:0 auto 0 0}